APC ta fitar da kwamitin zaben fidda gwani da na daukaka kara
Edo 2020: APC ta fitar da kwamitin zaben fidda gwani da na daukaka kara (Sunaye)
22 days ago 5072 views by Aminu Ibrahim
Kwamitin gudanar da ayyuka (NWC) na jam'iyyar APC a ranar Laraba ya jaddada cewa Sanata Abiola Ajimobi ne mukaddashin shugaban jam'iyyar na kasa, gidan talabijin din Channels ya ruwaito.
Wannan na zuwa ne bayan da kotun daukaka kara ta jaddada dakatar da Kwamared Adams Oshiomhole a matsayin shugaban jam'iyyar kamar yadda sashe na 14.2, sakin layi na uku na kundun tsarin mulkin jam'iyyar ya tanadar.
Mallam Lanre Issa-Onilu, sakataren yada labarai na jam'iyyar APC na kasa ya bayyana wannan ci gaban.
Ya kara da cewa rashin lafiyar Ajimobi yasa NWC suka nada mataimakin shugaban jam'iyyyar na yankin Kudu-kudu, Prince Hilliard Etta yayi aiki a madadin Ajimobi.
Kamar yadda mai magana da yawun APC ya sanar, wannan nadin da suka yi ya samu goyon bayan kundun tsarin mulkin jam'iyyar inda ya jaddada cewa dole mukaddashin ya kasance daga yankin shugaban jam'iyyar na kasa.
Hakazalika, an tsara tare da fitar da sunayen 'yan kwamitin zaben fidda gwani da na daukaka karar zaben fidda gwanin da za a yi a ranar 22 ga watan Yunin 2020.
Wadanda aka zaba sun hada da:
Kwamitin zaben fidda gwani
1. Gwamnan jihar Imo Sanata Hope Uzodinma – Shugaba
2. Sanata Ajibola Bashiru – Sakatare
Sunaye: APC ta fitar da kwamitin zaben fidda gwani da na daukaka kara. Hoto daga Channels TV
KU KARANTA: Buhari ya nada sabbin sakatarorin dindindin 12 (Sunaye da jihohi)
Kwamitin daukaka karar zaben fidda gwani
1. Prof. Mustapha Bello – Shugaba
2. Dr. Kayode Ajulo – Sakatare
Jam'iyyar ta kara da kiyaye cewa, hukuncin babbar kotun tarayya da ta yanke ya bayyana Igo Aguma a matsayin mukaddashin shugaban jam'iyyar na jihar Ribas.
Don kiyayewa tare da biyayya ga hukuncin kotun, jam'iyyar ta rungumi Aguma a matsayin mukaddashin shugaban jam'iyyar na jihar Ribas kafin ta yi sabon taro tare da zabar shugabannin jam'iyya a matakin gunduma, karamar hukuma da jiha.
Mambobin kwamitin NWC goma sha shida ne suka halarci taron jam'iyyar da aka yi a babban ofishinta da ke Abuja. Goma sha uku sun halarta da kansu amma uku sun halarta ta yanar gizo.
39 minutes ago 1289 views
4 hours ago 398502 views
19 hours ago 271628 views
3 hours ago 8976 views
2 hours ago 12564 views
a minute ago 1655 views
Tsaro: Amurka ta yi 'tir' da kisan fararen hula a Najeriya ta aikawa gwamnatin Buhari muhimmin sako